open-index/open-wikipedia-markdown huggingface dataset:
Tourist Trophy (videopeli)

**Tourist Trophy: The Real Riding Simulator** tai **Tourist Trophy** on  Polyphony Digitalin kehittämä ja Sony Computer Entertainmentin julkaisema ajopeli. Peli on julkaistu PlayStation 2:lle Euroopassa vuonna .

Peli on *[[Gran Turismo 4]]:n* ohella ainoa PlayStation 2-peli, joka tukee 1080i-resoluutiota.

## Pelaaminen
Pelin on kehittänyt *Gran Turismo* -sarjasta tunnettu Polyphony Digital ja peli sovittaa *Gran Turismo* -sarjan rakenteen moottoripyörillä ajamiseen ja kilpailemiseen. Pelissä on useita tunnettuja kilparatoja ja moottoripyöriä eri valmistajilta. Kilpaileminen tapahtuu suljetuilla radoilla ja pelaaja voi avata ajolupia sekä uusia pyöriä.

## Lähteet
* 

## Aiheesta muualla
*
Talkkari (elokuva)

**Talkkari** (*The Wool Cap*, DVD-julkaisussa *The Wool Cap – talkkari*) on useita eri palkintoehdokkuuksia saanut televisioelokuva vuodelta 2004. Se on uusintaversio Jackie Gleasonin vuoden 1962 elokuvasta *Gigot*.
## Juoni
Macy esittää mykkää ja äksyä talonmies Gigotia, joka asuu erään New Yorkissa sijaitsevan kerrostalon kellarissa apinansa kanssa, joka joutuu tahtomattaan nuoren tytön, Loun huoltajaksi.

## Aiheesta muualla
* 
*
Hyvinkään kaupunginkirjasto

**Hyvinkään kaupunginkirjasto** on Hyvinkäällä toimiva yleinen kirjasto, joka on perustettu vuonna 1921. Hyvinkään keskustassa Kirjastoaukiolla sijaitsevassa kirjastossa oli vuonna 2019 noin 25&nbsp;000 kävijää kuukaudessa. Lainoja oli kuukaudessa keskimäärin 55&nbsp;000 kpl. Kirjaston kokoelmiin kuuluu kaikkiaan noin 250&nbsp;000 teosta. Pääkirjastossa on noin 20&nbsp;000 niteen varasto. Pääkirjaston lisäksi kirjastolla on toimipiste Hakalassa. Paavolan kirjasto lakkautettiin 1. lokakuuta 2020. Hyvinkään kaupunginkirjasto ostaa Lopen kirjastolta kirjastoautopalveluja yhdelle pysäkille Kytäjällä.

Kirjasto kuuluu Ratamo-kirjastoihin, johon kuuluvat myös Riihimäen, Hausjärven, Nurmijärven ja Lopen kirjastot.

Kirjasto järjestää näyttelyitä ja erilaisia tilaisuuksia, satutunteja, tietokonekursseja ja tiedonhaun opetusta.

## Lähteet

## Aiheesta muualla
* Hyvinkään kaupunginkirjaston kotisivut
* Ratamo-verkkokirjasto
Sundance

**Sundance** on paikkakunta Yhdysvalloissa Utahin osavaltiossa. Se tunnetaan erityisesti talviurheilupaikkakuntana, mutta myös Sundancen elokuvajuhlasta.

Sundancen talviurheilukeskuksen perusti näyttelijä Robert Redford vuonna 1969.

## Lähteet
Brad Childress

**Brad Childress** (s. 27. kesäkuuta 1956 Aurora, Illinois) on yhdysvaltalainen amerikkalaisen jalkapallon valmentaja. Hän toimi Minnesota Vikings -seuran päävalmentajana vuodesta 2006 marraskuuhun 2010, kunnes sai potkut. Ennen Minnesota Vikingsin päävalmentajan työtä Childress oli jo vuodesta 1978 lähtien työskennellyt eri NFL- ja yliopistoseurojen valmennustöissä.

## Lähteet

## Aiheesta muualla
* Pro-football-reference.com
Arvidsjaurin rautatieasema

**Arvidsjaurin rautatieasema** (, ) on rautatieasema Arvidsjaurin kunnassa Ruotsissa. Liikennepaikka sijaitsee Inlandsbanan-rataan kuuluvan rataosan  sekä -poikkiradan risteyskohdassa.

Liikennepaikka on avattu liikenteelle 1928, kun poikkirata Jörnistä Arvidsjauriin valmistui. Inlandsbanan Östersundista Arvidsjauriin valmistui 1933, ja rakennustyön edetessä pohjoiseen tuli Arvidsjaurista risteysasema. Rataosuus Arvidsjaurin ja Jörnin välillä lakkautettiin kokonaan 1900-luvun loppuun mennessä.

Liikennepaikalla on rajoitetusti henkilö- ja tavaraliikennettä, joita molempia hoitaa Inlandsbanan AB. Henkilöliikenne on sesonkiluonteista ja rajoittuu pääasiassa kesäkuukausiin. Tavaraliikenne rajoittuu muutamiin päivittäisiin puutavarajuniin ja on pääasiassa ohikulkevaa liikennettä. Arvidsjaurissa ei kuitenkaan ole ohitus- tai kolmioraidetta, jota pitkin tavarajunat voisivat sivuuttaa aseman pysähtymättä, joten tavarajunien veturit on ajettava junan toiseen päähän ratapihalla, ennen kuin matka pohjoiseen tai etelään voi jatkua.

## Lähteet
Chuck Noll

**Charles Henry ”Chuck” Noll** (5. tammikuuta 1932 Cleveland, Ohio – 13. kesäkuuta 2014) oli yhdysvaltalainen amerikkalaisen jalkapallon pelaaja ja valmentaja. Hän toimi Pittsburgh Steelersin päävalmentajana vuosina 1969–1991 ja johti seuran neljään Super Bowl -voittoon.

Noll oli ennen valmennusuraansa ammattilaispelaajana vuosina 1953–1959. Hän pääsi Pro Football Hall of Fameen vuonna 1993.

## Lähteet

## Aiheesta muualla
* Pro Football Hall of Fame 
* Pro-football-reference.com 
* Databasefootball.com (pelaajana), 
* Databasefootball.com (valmentajana),
Orajärvi (järvi Pellossa)

**Orajärvi** on järvi Lapissa Pellon kunnassa. Se sijaitsee kauniiden vaaramaisemien keskellä, noin 16 kilometriä pohjoiseen Pellon keskustaajamasta. Orajärvi jää Torniosta Kolariin johtavan valtatien 21 itäpuolelle.

Orajärvi on noin kolme kilometriä  pitkä ja kilometrin leveä. Luoteispäästä alkaa Orankijoki, jota pitkin järvi laskee Naamijokeen ja edelleen Tornionjokeen.

Järven länsipuolella on Orajärven kylä.

## Lähteet
Lehijärvi

**Lehijärvi** on Kokemäenjoen vesistöön kuuluva järvi, joka sijaitsee Hattulan kunnassa. Järvi on lähes ympyrän muotoinen ja pinta-alaltaan 700 hehtaaria, suurimman  pituuden ollessa 3,5 kilometriä. Lehijärven vedet laskevat Leteenojan kautta Vanajaveden Heinunlahteen. Järven valuma-alueen kokonaispinta-ala on 54,2&nbsp;km². Veden teoreettinen viipymä järvessä on yli kolme vuotta. Lehijärven kunto on luokiteltu tyydyttäväksi ja se on rehevä ja kirkasvetinen.

Panssariprikaati käyttää Lehijärveä vesistöharjoitustoimintaan.

## Luonto
Lehijärvi on tyypiltään Suomessa harvinainen luontaisesti ravinteikas harjunlievejärvi. Luontotyyppi edustaa EU:n luontodirektiivissä määriteltyä järvityyppiä. Lehijärven luoteispäässä sijaitsee linnustollisesti arvokas Ihalemmenlahti, joka on rajattu Natura 2000 -alueeksi. Harvinaisia järvessä kasvavia vesikasveja ovat hentosätkin, uposvesitähti, kapeaosmankäämi, vaskivita, välkevita, hentovita ja sahalehti.

## Vanha kyläasutus
Lehijärven ympäristössä sijaitsevat Nihattulan, Sattulan, Pelkolan, Leiniälän ja Ihalemmen vanhat maarekisterikylät. Tiiviisti rakennettujen kylätonttien muoto periytyy jo keskiajalta. Pysyvää asutusta järven rannoilla on ollut jo ainakin rautakaudella. Alueella on muun muassa kalmistoja sekä muita muinaisjäännöksiä.

Vuonna 1405 muodostettiin Hattulan seurakunnasta Lehijärven kappeliseurakunta, joka toimi vuoteen 1603 saakka. Lehijärven kirkko sijaitsi järven pohjoispuolella Ihalemmen kylässä, mutta sen tarkkaa paikkaa ei tiedetä.

Lehijärven ympäristön kylät kuuluvat Museoviraston määrittelemiin Valtakunnallisesti merkittäviin rakennettuihin kulttuuriympäristöihin.

## Lähteet
* Lehijärven Suojeluyhdistyksen sivut 
* Hämeen ympäristökeskuksen sivut

### Viitteet
Tuulivoimapuisto

**Tuulivoimapuisto** eli myös **tuulipuisto** on joukko tuulivoimalaitoksia, jotka sijaitsevat samalla alueella ja ovat kytkettynä samaan sähkönsiirtoverkostoon. Suuressa tuulivoimapuistossa voi olla kymmeniä tai jopa satoja tuulivoimaloita. Tuulipuisto voi sijaita merelläkin. Suomessa on useita tuulipuistoja kuten esimerkiksi Ajoksen tuulivoimapuisto.

Roscoen tuulipuisto Texasissa Yhdysvalloissa on maailman suurin mantereella sijaitseva tuulipuisto. Thanetin tuulipuisto Pohjanmerellä Kentin edustalla Englannin rannikolla on maailman suurin merituulipuisto.

Tuulipuiston tuulivoimaloiden välinen etäisyys riippuu turbiinin lapojen pituudesta. Kahden megawatin tuulivoimaloilla ja 80 metrin roottorin halkaisijalla, etäisyyksien tulee olla 400–500 metriä. Peukalosääntö on että etäisyyksien tulee olla noin seitsemän kertaa roottorin halkaisija. Tyypillisesti Suomen olosuhteissa tuulivoimaloiden välimatka on 500–600 metriä.

## Katso myös
* Luettelo Suomen tuulivoimaloista

## Lähteet

## Aiheesta muualla
Taulukko Kuun vaiheista

**Taulukko [[Kuun vaiheet|Kuun vaiheista]]** vuosina 2005&ndash;2020.

Kellonajat ovat UTC-aikaa (Greenwichin aikaa). Suomessa kello on kaksi tai kesäajan voimassa ollessa kolme tuntia edellä UTC:tä.

Joka 19. vuosi Kuun vaiheet sattuvat suunnilleen samoiksi päiviksi. Tämä huomioon ottaen taulukkoa voidaan käyttää yllä mainitun aikavälin ulkopuolisillekin ajankohdille, joskaan kellonajat eivät tällöin täsmää.

## Lähteet
* Sky View Cafe Applet
* *Astronomical Formulae for Calculators, 4. painos*, Jean Meeus, 1988, julkaissut *Willmann-Bell, Inc*
** 30. luku *Position of the Moon*
** 32. luku *Phases of the Moon*
Nina Ruscio

**Nina Ruscio** on yhdysvaltalainen päälavastaja (production designer). Hän on työskennellyt muiden muassa elokuvissa *[[Big Fat Liar – Valehtelija]]* (2002), *[[Just Married]]* (2003) ja *[[Villi tusina]]* (2003). Hänen molemmat vanhempansa, Al Ruscio ja Kate Williamson, ovat näyttelijöitä. Myös hänen sisaruksensa Elizabeth ja Michael Ruscio tunnetaan viihdealalta.

## Aiheesta muualla
*
Al Ruscio

**Al Ruscio** (2. kesäkuuta 1924 – 12. marraskuuta 2013) oli yhdysvaltalainen näyttelijä. Hänellä oli rooleja niin televisiosarjoissa kuin elokuvissakin. Roolien joukossa olivat muiden muassa Frank Ruscion osa *Joe’s Life* -sarjassa vuonna 1993 sekä Sal Giordanon osa *Life Goes On* -sarjassa 1990–1992.

Ruscio oli naimisissa näyttelijäkollegansa Kate Williamsonin kanssa. Myös pariskunnan lapset Elizabeth, Michael ja Nina Ruscio ovat työskennelleet viihdealalla.

## Lähteet

## Aiheesta muualla
*
Orankijoki

**Orankijoki** on pieni joki Pellon kunnassa Lapin maakunnassa. Joki alkaa Orajärven luoteispäästä ja jokea pitkin Orajärven vedet laskevat Naamijokeen ja edelleen Tornionjokeen.

## Lähteet
Honda VFR750F RC24

**Honda VFR750F RC24** tai **Honda VFR 750 F RC24** on Hondan vuosina 1986–1989 valmistama moottoripyörämalli, jossa on nelisylinterinen, nelitahtinen V-moottori. RC24 on ensimmäinen VFR750F-malli, jonka korvasi vuonna 1990 esitelty RC36-malli. Vuonna 1986 uuden VFR750F:n hinta oli 50 350mk.

Alkuperäinen VFR750F esiteltiin vuonna 1986 Hondan VF-sarjan seuraajaksi. Uudessa VFR750F:ssä oli uusi moottori tehtaan Endurance- ja USA:n Superbike-kilpailuissa käytetyistä moottoripyöristä lähes sellaisenaan. Verrattuna vanhempaan VF750F-malliin VFR750F:ssä oli lähes 12 kilowattia enemmän tehoa, 18 kg vähemmän painoa sekä matalampi painopiste.

RC24-mallia on kahta eri versiota, vuosina 1986 ja 1987 valmistettu VFR750FG/H ja vuosina 1988 ja 1989 valmistettu VFR750FJ/K. Uudempaan malliin muutettiin rengaskokojen lisäksi paksumpi etuhaarukka, väritys. Uusi malli sai lisäksi luotettavamman sytytysjärjestelmän.

## Moottori
VFR750F-mallissa on käytetty 748-kuutioista (poraus ja isku 70,0x48,6 mm), 16 venttiilistä, nestejäähdytettyä 90° V4 DOHC-moottoria, jossa on transistoroitu sytytysjärjestelmä. Moottorissa on rattailla toteutettu nokka-akselien voimansiirto. Siinä on neljällä Keihin VD34 kaasuttimella toteutettu polttoaineen syöttö. Voimansiirtona on 6-vaihteinen vaihteisto ja hydraulikäyttöinen märkä monilevykytkin. Toisioveto on toteutettu ketjulla.

## Alusta
VFR750F:ssä on alumiininen palkkirunko, jossa on irrotettava takaosa. Moottori toimii kantavana osana. Etujarruna on kaksi hydraulisesti toimivaa levyjarrua ja TRAC-järjestemä, joka Hondan mukaan hillitsee etupään nyökkäämista jarrutuksissa. Takajarruna yksi hydraulisesti toimiva levyjarru. Etujousituksessa käytetään 140&nbsp;mm joustavaa teleskooppia. Takajousen liikkumavara on 105&nbsp;mm.

## Teknisiä tietoja
Tekniset tiedot ovat vuoden 1986 (VFR750FG/H) mallista.
* Huipputeho - 77,4&nbsp;kW / 10500 rpm (106 hv)
* Vääntömomentti - 76,8 Nm / 8500 rpm
* Kuivapaino - 198&nbsp;kg
* Märkäpaino - 230&nbsp;kg
* Kiihtyvyys - 0-100 m - 4,674 s - 121,21 km/h
* Kiihtyvyys - 0-400 m - 11,408 s - 185,57&nbsp;km/h
* Keskikulutus - 5,90 l/100&nbsp;km
* Polttoainesäiliö - 20,0 l
* Pituus - 2175&nbsp;mm
* Leveys - 730&nbsp;mm
* Korkeus - 1170&nbsp;mm
* Istuinkorkeus - 780&nbsp;mm
* Akseliväli - 1480&nbsp;mm
* Eturengas - 110/90 x 16 (vm. 1988-1989 - 110/80 x 17)
* Takarengas - 130/80 x 18 (vm. 1988-1989 - 140/80 x 17)

## Lähteet
*

*

*

*
Dingir

**Dingir** on muinaissumerilainen jumaluutta tarkoittava sana, joka merkitään tähden merkillä. Tähti tarkoittaa sumerilaisissa teksteissä myös taivaan jumalaa Ania, joka oli sumerilaisen jumaljoukon ylin jumala. Jumalat kirjoitetaan kahdella tähden merkillä *dingir dingir*. *Dingir* saattoi tarkoittaa myös taivasta maan vastakohtana tai pappia/papitarta.

Seemiläisessä akkadin kielessä tähden merkki luetaan muun muassa 'il', Jumala, tai *shamu*, taivas. Heettiläisissä teksteissä merkki luetaan taas *An*.
Seemiläinen muoto *il* on lähellä heprealaisen vanhan testamentin toista jumalan nimen muotoa *[[Ēl]]*, *Elohim*.

Tähden merkki on lähteessä Borger 2003 esiintyvä merkki no. 10  ja Unicode U+1202D 𒀭. 

## Lähteet
Latva

**Latva** tarkoittaa seuraavia:

* latva, puun tai muun kasvin ylin osa

;paikkoja:
* Latva, kylä Oripäässä
* Latva, kylä Pudasjärvellä
* Latva, kylä Puolangalla
* Latva, kylä Siikalatvalla
* Latva, taajama Karjalan tasavallassa

;henkilöitä:
* Anette Latva-Piikkilä (s. 1979), suomalainen karting-kuljettaja ja urheilutoimittaja
* Esa Latva-Äijö (s. 1965), suomalainen näyttelijä
* Jukka Latva-Rasku (s. 1974), suomalainen jääkiekkovalmentaja
* Mikko Latva (1870–1934), suomalainen pankinjohtaja, kunnallisneuvos ja kansanedustaja
* Niilo Latva (1898–1949), suomalainen taidemaalari
* Otto Latva (s. 1985), suomalainen historioitsija ja tietokirjailija
* Paavo Latva-Rasku (s. 1944), Lapuan ent. kaupunginjohtaja
* Toivo Latva (1902–1937), suomalainen sosialistipoliitikko
Kalaporras

**Kalaporras** on kalojen kulkuväylänä toimiva kalatie padotuissa joissa. Kalaporras koostuu peräkkäisistä, pienehköistä vesialtaista ja altaiden välissä olevista pienistä putouksista. Kalaportaassa jatkuvasti virtaavassa vedessä kalat pystyvät uimaan korkeankin padon yläpuoliseen veteen, kun suuri putouskorkeus on jaettu moneen pieneen putoukseen. Suomessa on joitakin hankkeita meneillään kalaportaiden lisäämiseksi padotuissa joissa.

Veden virtausta kalaportaissa voidaan rajoittaa eri tavoin. Pohjapadolla rajatuissa portaissa kalat joutuvat loikkaamaan portaalta toiselle. Rakotyyppisissä portaissa vesi virtaa altaasta toiseen kapean raon kautta, jolloin kalat voivat uida ylävirtaan.

## Kalaportaita Suomen vesivoimaloissa

* Merikosken voimalaitos, Oulujoki 
* Halistenkoski, Aurajoki
* Korkeakoski, Kymijoki

## Lähteet
Kalatie

**Kalatie** on laite tai rakennelma, joka mahdollistaa kalojen nousun koskissa, joissa pato tai jokin muu syy estää niiden kulun ylävirtaan.

* *Kalakouru* on loivasti nousevaksi rakennettu vesikouru, jossa virtaavassa vedessä kalat pystyvät uimaan.
* *[[Kalaporras]]* on kalatie, joka koostuu peräkkäisistä, pienehköistä vesialtaista ja altaiden välissä olevista pienistä putouksista. Näin suuri putouskorkeus saadaan jaettua moneen pieneen putoukseen. Myös kalaporrasta pitkin on johdettu jatkuvasti virtaava vesi.
* *Kalahissi* on mertaa muistuttava automaattinen nostolaite, joka siirtää vaelluskalat padon alapuolelta sen yläpuoliseen veteen.

## Suomen lainsäädännössä
Suomen laki kieltää kaikenlaisen kalastuksen kalatiessä sekä 200 metriä sen ylä- ja alapuolella. Jos vesistöön rakentaminen aiheuttaa ilmeistä vahinkoa kalakannoille tai kalastukselle, rakentaja velvoitetaan kalanistutukseen tai kalatien rakentamiseen tai näiden yhdistelmään (niin sanottu kalatalousvelvoite).

Maa- ja metsätalousministeriö julkaisi vuonna 2012 kansallisen kalatiestrategian, jonka keskeisenä tavoitteena on ”uhanalaisten ja vaarantuneiden vaelluskalakantojemme elinvoimaisuuden vahvistaminen”.

Suomen ainoa energian ympäristömerkki Ekoenergia edellyttää vesivoimaloilta kalatien rakentamista (ekologista virtausta) merkin piiriin pääsemiseksi.

## Katso myös
* Kalaväylä

## Lähteet

## Aiheesta muualla

* Kalatie, Tietosanakirja. Osa 4, palsta 76–77. Tietosanakirja-osakeyhtiö 1912
Petteri Kilpinen

**Petteri Kilpinen** (s. 1964) on suomalainen yritys- ja urheilujohtaja. Hän on Suomen Olympiakomitean hallituksen puheenjohtaja 30.11.2024 alkaen.

Kilpinen aloitti syyskuussa 2013 henkilöstöratkaisuihin keskittyneiden MPS-Yhtiöiden toimitusjohtajana. Oy Hän toimi siihen asti mainostoimisto TBWA\Helsingin hallituksen puheenjohtajana ja sitä ennen toimitusjohtajana sekä kansainvälisen TBWA-ketjun Euroopan johtoryhmän jäsenenä ja TBWA Europen innovaatiojohtajana. 

Maaliskuussa 2009 Kilpinen nousi Amerikkalaisen kauppakamarin hallituksen puheenjohtajaksi. Hän istuu myös L-Fashion Groupin ja Thermidas Oy:n hallituksissa. Aiemmin Kilpinen on toiminut muun muassa Kauppalehden markkinointipäällikkönä (1989–1994) ja Markkinointiviestinnän Toimistojen Liiton (MTL) hallituksessa.

Petteri Kilpinen on herättänyt huomiota väittämällä, että Suomi on pullollaan surkeita johtajia. Hänen mukaan suomalaisten yritysten kilpailukyky on pysynyt tyydyttävänä pelkästään kustannusleikkausten avulla.

Mainos- ja mediatoimistojen johtajista Kilpinen oli vuonna 2005 Suomen parhaiten palkattu.

Kilpinen asuu Espoossa. Hänen vaimonsa Paula Kilpinen on tutkijana Helsingin Kauppakorkeakoulussa. Heillä on viisi poikaa. 

## Urheilujohtajana
Petteri Kilpinen valittiin Nuoren Suomen puheenjohtajaksi joulukuussa 2010. Kesäkuussa 2012 Nuori Suomi, Suomen Liikunta ja Urheilu sekä Suomen Kuntoliikuntaliitto liittyivät yhteen. Kilpinen valittiin vastaperustetun liikunnan ja urheilun uuden kattojärjestön puheenjohtajaksi puolivuotiskaudeksi. Kilpinen valittiin Suomen Olympiakomitean hallituksen puheenjohtajaksi 30.11.2024.

## Julkaisut
* 
* 
* 
* 

## Lähteet

## Aiheesta muualla
* Petteri Kilpisen Liekeissä-blogi 
* Johtamisen uusi agenda (Liekeissä! -kirjan ensimmäinen luku)
Karla Faye Tucker

**Karla Faye Tucker** (18. marraskuuta 1959 – 3. helmikuuta 1998) oli yhdysvaltalainen murhasta kuolemaantuomittu ja teloitettu nainen. Hän oli syntynyt Houstonissa Teksasissa. Hän aloitti tupakoinnin kahdeksanvuotiaana. Hänen vanhempansa erosivat hänen ollessaan kymmenen. 12-vuotiaana hän alkoi käyttää huumeita. 16-vuotiaana hän meni lyhyeksi aikaa naimisiin Stephen Griffithin kanssa. Tucker toimi prostituoituna ja hänellä oli yhteyksiä moottoripyöräjengeihin. Hän matkusteli myös Eagles- ja Allman-brothers-bändien kanssa. 11. kesäkuuta 1983 Tucker tunkeutui Danny Garrett -nimisen miehen kanssa Jerry Deanin taloon. 

Tarkoituksena oli varastaa Deanin moottoripyörä. Garrett surmasi Deanin ja Tucker puolestaan hänen ystävänsä Deborah Thorntonin. Kaksikko jäi kiinni ja heidät tuomittiin murhista kuolemaan, koska Teksasin valtiossa kuolemanrangaistus on mahdollinen. Tucker kääntyi vankilassa kristinuskoon vuonna 1985. Danny Garrett kuoli syöpään vuonna 1993 odottaessaan teloitustaan. Tucker teloitettiin useista armonanomuksista huolimatta 3. helmikuuta 1998. Vetoomuksen hänen armahtamisestaan olivat esittäneet mm. paavi Johannes Paavali II ja Italian pääministeri Romano Prodi sekä maailman kirkkoneuvosto ja Yhdistyneet Kansakunnat. Kuvernööri George W. Bush kuitenkin kieltäytyi armahtamasta Tuckeria. Tucker oli ensimmäinen nainen, joka teloitettiin Teksasissa USA:n sisällissodan jälkeen.

## Lähteet
Saul Bass

**Saul Bass** [bæs] (8. toukokuuta 1920 New York, Yhdysvallat – 25. huhtikuuta 1996 Los Angeles) oli yhdysvaltalainen graafinen suunnittelija ja Oscar-palkittu elokuvantekijä, joka suunnitteli Hollywood-elokuviin alkutekstejä ja -jaksoja.

40-vuotisen uransa aikana hän työskenteli useiden eturivin Hollywoodin elokuvaohjaajien kuten Alfred Hitchcockin, Otto Premingerin, Stanley Kubrickin ja Martin Scorsesen kanssa.

Bass opiskeli Howard Traftonin johdolla New Yorkin Art Students League -oppilaitoksessa 1936–1939 ja sitten Gyorgy Kepesin johdolla Brooklyn Collegessa 1944–1945. Jo opiskeluaikana hän työskenteli freelancerina ennen kuin perusti vuonna 1946 Saul Bass and Associates -yrityksen Los Angelesiin. Hänen ensimmäinen alkutekstityönsä oli vuoden 1954 oopperamukaelma *[[Carmen Jones]]*. Vuonna 1962 hän debytoi ohjaajana elokuvalla *Apples and Oranges*. Filmien alku- ja lopputekstien ohella Bass suunnitteli trailereita, elokuvajulisteita, tv-mainoksia, pakkauksia ja yrityslogoja.

Bass toi Hollywoodin elokuvajulisteisiin uudenlaista selkeyttä ja iskevyyttä. Perinteisiä, sekavia ja usein monista kuvista koostettuja elokuvajulisteita hän kutsui ”See! See! See!” -tyyliksi, ja omaa lähestymistapaansa taas yhden asiaa viestivän kuvan (*single appropriate image*) metodiksi. Hänestä elokuvajulisteen ei pitänyt tehdä samaa kuin elokuvatraileri tekee – esittää kuvia elokuvan tapahtumista ja näyttelijöistä – vaan kiteyttää elokuvan olennaisin sisältö yhteen visuaaliseen metaforaan.

Bass teki myös useita lyhytelokuvia, joista yksi voitti Oscar-palkinnon (*Why Man Creates*, 1968). Elämänsä aikana Bass ohjasi vain yhden täyspitkän filmin: scifi-elokuvan *Phase IV* (1974). Erään kriitikon mukaan *Phase IV* on pikemminkin disainattu kuin ohjattu elokuva, ja se on editoitu värin ja linjan periaatteiden mukaan, eikä näyttelijäsuoritusten tai juonen mukaan. Siinä missä muut 1970-luvun ympäristöaiheiset kauhuelokuvat kertoivat siitä, kuinka luonto iskee takaisin, *Phase IV:ssä* luonto ei piittaa.


File:Love in the afternoon (1957) - movie poster.jpg|*[[Arianen lemmentarina]]*
File:Bonjour Tristesse film poster.jpg|*[[Tervetuloa ikävä (elokuva)|Tervetuloa ikävä]]*
File:Carmen jones.jpeg|*[[Carmen Jones]]*
File:Edge of the City 1957 poster.jpg|*[[Miehen mitta]]*
File:Vertigomovie.jpg|*[[Vertigo – punainen kyynel]]*
| Bassin suunnittelemia yrityslogoja


## Lähteet

## Aiheesta muualla
*Art Directors Club biography & images of work
*Saul Bass on the Web 
*Bio-film & resources on Saul Bass 
*Title sequences from Saul Bass (videos & commentary)
*Titles designed by Saul Bass (still sequences & commentary) 
*
*Movie Posters designed by Saul Bass 

## Kirjallisuutta
*Horak, Jan-Christopher: *Saul Bass : Anatomy of Film Design.* The University Press of Kentucky, 2014. .
Luettelo Suomen virallisen latauslistan ykkösistä vuonna 2009

Tämä on **luettelo [[Suomen virallinen latauslista#Latauslista|Suomen virallisen latauslistan]]** kärkipaikkaa hallussaan pitäneistä artisteista ja singleistä vuonna 2009.

## Lähteet

* Suomen Virallinen Latauslista – Menneet listat
Luettelo vuoden 1988 miehittämättömistä avaruuslennoista

Tämä on **luettelo vuoden 1988 miehittämättömistä avaruuslennoista**. Vuonna 1988 tehtiin noin sata avaruusaluksen laukaisuyritystä, joista liki kaikki onnistuivat. Vuosi oli Suomen aloitus avaruusmaana: Neuvostoliiton Phobos-luotaimet veivät kohti Marsia ruotsalais-suomalaiset Aspera-plasmaspektrometrit.
  
## Onnistuneet laukaisut

## Epäonnistuneet laukaisut
Ainakin seuraavat laukaisut epäonnistuivat
* 18.1.1988, Gorizont (15) (Gorizont 25L), Proton-K Blok-DM-2, Baikonur
* 9.7.1988, Kosmos (1958) (Yantar-4KS1 #10 ja Terilen #10), Sojuz-U, Baikonur

 
## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto 
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Armando Riveiro

**Armando Ribeiro de Aguilar Malda** yleensä vain **Armando** (s. 16. tammikuuta 1971, Sopelana, Vizcaya, Espanja) on entinen espanjalainen jalkapallomaalivahti.

Armando edusti suurimman osan urastaan Cádizia, jossa hän pelasi yhteensä 266 ottelua kymmenen kauden aikana. Tammikuussa 2008 Armando lainattiin Athletic Bilbaoon ja pelasi puolen vuoden aikana yhteensä 16 ottelua. Kesällä 2008, hän siirtyi vakituisesti Athletic Bilbaoon.

15. maaliskuuta 2008 vierasottelussa Real Betisiä vastaan, yksi Betis-kannattajista heitti katsomosta pullolla Armandoa päähän, kun ottelua oli jäljellä 20 minuuttia ja Athletic johti sitä 2-1. Armandon päähän jouduttiin neulomaan kuusi tikkiä. Myöhemmin Espanjan jalkapalloliitto päätti, että ottelun viimeisiä 20 minuuttia ei pelata ja täten Athletic voittaa ottelun 2-1.

Kauden 2009–2010 jälkeen hän päätti pelaajauransa.

## Lähteet

## Aiheesta muualla
*Profiili Athletic Bilbaon sivustolla
Gino Marchetti

**Gino John Marchetti** (2. tammikuuta 1927 – 29. huhtikuuta 2019) oli yhdysvaltalainen amerikkalaisen jalkapallon pelaaja. Hänen ammattilaisseuroinaan olivat Dallas Texans (1952) ja Baltimore Colts (1953–1966). Hän pääsi Pro Football Hall of Fameen 1972. 

## Lähteet

## Aiheesta muualla
* Pro Football Hall of Fame
Jack Butler

**John Bradshaw ”Jack” Butler** (12. marraskuuta 1927 Pittsburgh, Pennsylvania – 11. toukokuuta 2013 Pittsburgh, Pennsylvania) oli yhdysvaltalainen amerikkalaisen jalkapallon pelaaja. Hänen ammattilaisseuranaan oli Pittsburgh Steelers vuosina 1951–1959. Hän osallistui Pro Bowliin neljästi, vuosina 1956–1959.

Butler valittiin National Football Leaguen 1950-luvun vuosikymmenjoukkueeseen (All-Decade Team). Vuonna 2012 hänet valittiin Pro Football Hall of Famen jäseneksi. 

## Lähteet

## Aiheesta muualla
* Pro-Football-Reference.com
KISS In Concert

**KISS In Concert** on yhdysvaltalaisen hard rock -yhtye Kissin livekokoelma, joka julkaistiin vuonna 2008. Kappaleita on äänitetty viidessä eri konserttipaikassa: kappaleet 3, 6, 9, 12 ja 13 1976 Detroitissa Destroyerin kiertueella, kappaleet 4, 10, 11, 13, 15 ja 16 1997 Reunion Tourin aikana, kappaleet 1, 7 ja 14 1999 Psycho Circus World Tourin aikana sekä kappaleet 2, 5 ja 8 Kiss Symphony: Alive IV -kiertueen aikana. 
## Kappalelista
# Shout It Out Loud (säv./san. Paul Stanley, sov. Bob Ezrin ) 
# Lick It Up (säv./san. Paul Stanley, sov. Vinnie Vincent ) 
# Strutter (säv./san. Paul Stanley, Gene Simmons, sov. Gene Simmons ) 
# Shandi (säv./san./sov. Paul Stanley ) 
# Firehouse (säv./san./sov. Paul Stanley ) 
# C'mon And Love Me (säv./san./sov. Paul Stanley ) 
# Detroit Rock City (säv. Paul Stanley, sov. Bob Ezrin, san. Paul Stanley, Bob Ezrin ) 
# I Want You (säv./san./sov. Paul Stanley ) 
# She (säv./san. Gene Simmons, sov. Stephen Coronel ) 
# Love Gun (säv./san./sov. Paul Stanley ) 
# 100,000 Years (säv. Gene Simmons, san./sov. Paul Stanley ) 
# Ladies In Waiting (säv./san./sov. Gene Simmons ) 
# Nothin' To Lose (säv./san./sov. Gene Simmons ) 
# God Of Thunder (säv./san./sov. Paul Stanley ) 
# Black Diamond (säv./san./sov. Paul Stanley ) 
# Rock And Roll All Nite (säv./san. Paul Stanley, sov. Gene Simmons )
Roch Bolduc

**Roch Bolduc** O.C., CQ (s. 10. syyskuuta 1928) on kanadalainen poliitikko. Hän syntyi Québecin provinssissa ja valmistui siellä Lavalin yliopistosta. Hän istui vuosina 1988–2003 Kanadan senaatissa progressiivis–konservatiivisen puolueen edustajana. Hänestä tehtiin vuonna 1984 Kanadan ritarikunnan upseeri ja vuonna 1998 Québecin kansallisen ritarikunnan ritari.

Hän on naimisissa Gisèle Lacroixin kanssa vuodesta 1954 lähtien. Heillä on neljä lasta: Louise, Jacques, André and Richard.

## Lähteet
Louis Archambault

**Louis Archambault** O.C. (4. huhtikuuta 1915 Montreal, Quebec – 27. tammikuuta 2003 Montreal, Quebec) oli kanadalainen kuvanveistäjä. Hän syntyi ja opiskeli Montréalissa, Québecissä. Hän sai uransa aikana useita tunnustuksia, kuten Centennial Medalin vuonna 1967, ja hänestä tehtiin Order of Canadan upseeri 1968. 

## Aiheesta muualla
* The Canadian Encyclopedia
Vik

**Vik** voi tarkoittaa seuraavia asioita:

* Viikki (), kaupunginosa Helsingissä
* Vik, kylä tai kulmakunta Pedesören kunnassa
* Vik, entinen kylä Kemiönsaarella
* Vik, kunta Norjassa
* Vik, taajama Kvæfjordin kunnassa Norjassa
* Vik, taajama Sømnan kunnassa Norjassa
* Vík, kylä ja kunta Islannissa
* Vik, taajama Strängnäsin kunnassa Ruotsissa
* 
* VIK Västerås HK, ruotsalainen jääkiekkoseura
* Vik Records, RCA:n tytäryhtiö
* Vik, ukrainalainen kustannusyyhtiö

## Sukunimi
* Anne Vik (s. 1933), norjalainen poliitikko ja ministeri
* Arnfinn Vik (1901–1990), norjalainen poliitikko
* Bjarte Engen Vik (s. 1971), norjalainen yhdistetyn hiihtäjä
* Bjørg Vik (1935–2018), norjalainen kirjailija ja näytelmäkirjailija
* Erika Vik (s. 1982), suomalainen kirjailija ja kuvittaja
* Merri Vik, ruotsalaisen lastenkirjailijan Ester Ringnér-Lundgrenin kirjailijanimi
* Oddmund Vik (1858–1930), norjalainen poliitikko
* Pia Young Vik (s. 2003), norjalainen suunnistaja

## Katso myös
*Wiik (Wiik, Wik, Viik, Wijk) - sukunimi, paikannimi
Krogerus

**Krogerus** on muun muassa seuraavien suomalaisten henkilöiden sukunimi:

* Adam Krogerus, Lehtoniemen punakaartin päällikkö
* Anna Krogerus (s. 1974), kirjailija ja dramaturgi, Tellervo ja Mikael Krogeruksen tytär
* Arvid Krogerus (1868–1944), korkeimman hallinto-oikeuden hallintoneuvos, Gustaf Adolf Krogeruksen poika
* Axel Georg Krogerus (1814–1876), kenraaliluutnantti
* Carl Reinhold Krogerus (1852–1926), kenraalimajuri
* Eija Krogerus (o.s. *Vanhala*, 1932–2018), keilaaja
* Gustaf Adolf Krogerus (1838–1889), senaattori, valtioneuvos ja prokuraattorin apulainen
* Hannu Krogerus (1949–2021), laamanni ja Asianajotoimisto Krogeruksen perustaja
* Harry Krogerus (1917–1999), hyönteistutkija, professorin arvonimi
* Heidi Krogerus (s. 1984), kuvataiteilija
* Holger Krogerus (1915–1985), kenraalimajuri
* Klaus Krogerus (1918–1975), yritysjohtaja, toimittaja ja tietokirjailija
* Mikael Krogerus (s. 1944), Itä-Suomen hovioikeuden presidentti sekä korkeimman oikeuden oikeusneuvos
* Pentti A. Krogerus-Ritoniemi (vuoteen 1944 *Ritoniemi*, ent. *Krogerus*, 1919–2011), metsänhoitaja ja virkamies, metsäneuvos
* Rolf Krogerus (1882–1966), hyönteistutkija, opettaja
* Tellervo Krogerus (s. 1944), kirjallisuuden ja kansanperinteen tutkija, Mikael Krogeriuksen puoliso
* Veli Krogerus (1915–1987), farmasian teknologian professori
* Viktor Johan Gabriel Krogerus-Ritoniemi (ent. *Krogerus*, 1850–1933), rovasti ja kirjailija.

## Nimen muita merkityksiä

* Asianajotoimisto Krogerus Oy, suomalainen liikejuridiikan asianajotoimisto.
Frank Odoi

**Frank Odoi** (1948 Accra, Ghana – 21. huhtikuuta 2012 Nairobi, Kenia) oli tunnetuimpia afrikkalaisia sarjakuvapiirtäjiä. Odoi syntyi ja varttui Ghanassa, mutta aikuisiällään hän muutti Nairobiin, Keniaan.

Odoi teki sarjakuvia ja pilapiirroksia moniin sanomalehtiin. Hän teki myös paljon valistavia sarjakuvia. Odoin sarjakuvien aiheet olivat monesti moraalisesti kantaa ottavia.

Odoi kuoli minibussionnettomuudessa Nairobissa.

## Suomennetut albumit
**Golgoti* (Like, 1995)

## Lähteet
Alberto Ruiz-Gallardón

**Alberto Ruiz-Gallardón Jiménez** (s. 11. joulukuuta 1958 Madrid) on espanjalainen poliitikko, joka edustaa Kansanpuoluetta. Ruiz-Gallardón toimi Madridin pormestarina vuosina 2003–2011. Lisäksi hän toimi Madridin itsehallintoalueen johtajana vuodesta 1995 vuoteen 2003 asti. Joulukuussa 2011 Ruiz-Gallardón nimitettiin Espanjan oikeusministeriksi, ja toimi tehtävässä vuoteen 2014 asti.
Alfons Bērziņš

**Alfons Bērziņš** (9. marraskuuta 1916 Riika – 16. joulukuuta 1987 Riika) oli latvialainen pikaluistelija. Bērziņš on maansa kaikkien aikojen menestyksekkäin pikaluistelija. 

Alfons Bērziņš aloitti urheilu-uransa 16-vuotiaana. Kansainvälisillä areenoilla hän esiintyi ensi kerran Oslon vuoden 1936 MM-kisoissa, joissa sijoitus yhetispisteissä oli kahdeksas. Hän osallistui vuonna 1936 Garmisch-Partenkirchenin talvolympialaisiin, mutta hän ei saavuttanut vielä huippusijoituksia. Hän luisteli olympialaisissa kaikki matkat sijoitusten ollessa 500 metrillä 14., 1 500 ja 5 000 metrillä 18. ja 10 000 metrillä 19.

Parempaa oli kuitenkin tulossa. Vuoden 1937 MM-kisoissa sijoitus oli 9. ja vuonna 1938 jo 4. Vuoden 1938 EM-kisoissa Oslossa sijoitus oli vaatimaton 12. Mutta kaksi seuraavaa vuotta toivat sitten menestystä. Tosin käynnistyvä maailmansota rajoitti kansainvälisiä kilpailuja.
Hän voitti yleisluistelun Euroopan-mestaruuden vuonna 1939 kotijäällään Riiassa. Samana vuonna hän saavutti hopeaa yleisluistelun maailmanmestaruuskisoissa Helsingissä Suomen Birger Waseniuksen voittaessa. Sotatalvena 1940 MM-kisat järjestettiin epävirallisina Oslon Bislett-stadionilla. Näissä kisoissa Bērziņš voitti mestaruuden. ,

Neuvostoliiton miehitettyä Latvian vuonna 1940 Bērziņš liittyi Latvian itsenäisyysrintamaan. Saksan valloitettua Latvian Bērziņš liittyi latvialaisista muodostettuun SS:n Latvian legioonaan. Neuvostoliiton vallattua Latvian maailmansodan loppuvaiheessa takaisin Bērziņš joutui kymmeneksi vuodeksi (1945–1955) pakkotyöhön gulagleirille Siperiaan. Sieltä palattuaan vuonna 1955 hän toimi urheiluvalmentajana. Hän valmensi mm. latvialaista Neuvostoliittoa edustanutta 1960-luvun lopun huippunaisluistelijaa Lāsma Kaunistea.

Bērziņš oli ennen sotaa naimisissa latvialaisen ajan huippu-urheilijan, alppihiihtäjä-voimistelijan, Mirdza Martinsonin kanssa, joka pakeni maailmansodan loppuvaiheesta Latviasta Norjan kautta Yhdysvaltoihin.

## Henkilökohtaiset ennätykset

* 500&nbsp;m – 42,9 (5. helmikuuta 1938, Davos)
* 1500&nbsp;m – 2.16,4 (6. helmikuuta 1938, Davos)
* 5000&nbsp;m – 8.32,8 (8. tammikuuta 1950, Oslo)
* 10&nbsp;000&nbsp;m – 17.47,2 (4. helmikuuta 1940, Oslo)

## Lähteet

## Aiheesta muualla
*
Filip Häyrynen

**Filip Häyrynen** on espoolainen kuoronjohtaja ja rehtori.  Filip Häyrynen on varttunut kuoromusiikin parissa Cantores Minores -poikakuorossa. Opettaja- ja kuoronjohdonopintojen myötä hän työskenteli kymmenen vuoden ajan Cantores Minores -musiikkiopistossa muun muassa opettajana sekä poikakuoron varajohtajana. Hän toimi myös perustamiensa CM Ensemblen ja CM-vokaaliyhtyeen taiteellisena johtajana vuoteen 2006 saakka. 

Häyrynen on esiintynyt eri kokoonpanojen kanssa kotimaassa ja ulkomailla, muun muassa Japanissa ja Yhdysvalloissa. Hän on tehnyt yhteistyötä merkittävien suomalaisten muusikoiden, säveltäjien ja sovittajien kanssa.

Filip Häyrynen on toiminut kuoronjohtajana Keski-Uudenmaan alueella ja on johtanut muun muassa Tuusulan mieslaulajia ja Tuuslaulajat-sekakuoroa. Tällä hetkellä hän toimii Järvenpään mieslaulajien taiteellisena johtajana.

Filip Häyryselle on myönnetty Sulasolin Nuorten kuoroliiton kultainen ansiomerkki vuonna 2002, Cantores Minores -poikakuoron Heinz Hofmann -mitali vuonna 2007 sekä mieskuoroliiton ansiomerkki vuonna 2011. 

## Lähteet
Unen maa

**Unen maa** on Olympia-orkesterin Pekka Strengin demojen pohjalta sovittama albumi.

Albumi debytoi Suomen virallisen listan kahdeksannella sijalla, ja pysyi listalla yhteensä viisi viikkoa.

## Kappaleet
#
#
#
#
#
#
#
#
#
#
#
#
#
#
#

## Muusikot
* Pekka Streng – laulu, akustinen kitara

* Jukka Hakoköngäs – flyygeli, Bertta-täti B3, Nord Wave, Nord 2X, Prophet '08, Moog Voyager, Mopho, lyömäsoittimet, kitara, basso
* Anssi Nykänen – rummut, lyömäsoittimet
* Jarno Karjalainen – bassot
* Timo Kämäräinen – kitarat, laulu
* Jukka Perko – sopraanosaksofoni

## Arvioita levystä
Strengin henkilökohtainen ystävä, säveltäjä Jukka Ruohomäki, kommentoi levyä *[[Kaleva (sanomalehti)|Kalevan]]* PeTo-liitteessä:
"Pekka ei olisi ikinä antanut lähteä tekemään tuollaista! Hän oli hyvin tarkka musiikin suhteen ja tiesi selvästi mitä halusi. En käsitä miksi levy tehtiin noin, biisit olivat oikeasti luonnoksia ja ne olisi voitu myös julkaista sellaisinaan. Tekijät ovat varmaan tarkoittaneet hyvää, mutta mielestäni lopputulos on kyllä ihmeellinen." 

* *[[Soundi]]*: 

## Lähteet

## Aiheesta muualla
* Unen maa discogs.com -sivustolla
Tridacna squamosa

**Tridacna squamosa** on jättiläissimpukkalaji. Se elää luonnossa trooppisella Indopasifisella merialueella, ja sitä pidetään myös riutta-akvaarioissa. 

## Ulkonäkö ja koko
*Tridacna squamosa* kasvaa halkaisijaltaan korkeintaan 40&nbsp;cm pitkäksi. Sillä on voimakkaasti poimullinen, suurten lehtimäisten suomujen peittämä kaksiosainen kuori. Kuoren välistä työntyy esille hyllyvä lihasmassa eli *vaippa*, jonka keskellä törröttää putkimainen suuosa. Vaippa on yleensä väreiltään ruskeansävyinen: tummanruskealla pohjalla on kullanruskeita tai kellertäviä aaltomaisia juovia. Myös sini- tai viherpilkkuisia yksilöitä esiintyy. *Squamosa*-lajin voi sekoittaa *[[Tridacna maxima]]an*; varmin lajituntomerkki ovat *squamosan* kuoren ulkopinnalla olevat suuret suomut. Kuoren saranapuolella on aukko, josta työntyy ulos lihaksikas jalka. Jalalla simpukka tarrautuu alla olevaan merenpohjaan. 

Jättiläissimpukoiden elimistössä elää symbioottisia *[[Zooxanthellae]]*-leviä. Simpukan vaipan pinnassa näkyvät tummemmat läikät ovat läpinäkyviä kohtia, jotka toimivat linsseinä ja ohjaavat valoa syvemmälle vaippaan levien käyttöön.

## Alkuperä
Tätä simpukkalajia tavataan Itä-Afrikasta Punaiseltamereltä Polynesiaan ulottuvalla alueella. Havaijin ympäristössä on istutettu kanta. *Tridacna squamosa* viihtyy hiekkapohjalla 15–20 metrin syvyydessä.

## Käyttäytyminen ja lisääntyminen
Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen merkkiaineita, minkä jälkeen osa simpukoista laskee mätimunia, osa siittiöitä. Lisääntymisen laukaisee oikea kuunvaihe, vuorokaudenaika ja muiden simpukoiden laskemat merkkiaineet.

## Vesiolot ja ravinto
Suuren osan simpukan tarvitsemasta ravinnosta tuottavat symbioottiset levät. Se hankkii ravintoa myös suodattamalla vedestä planktonia suuaukkonsa avulla. Akvaariossa lämpötilan tulisi olla 22–25&nbsp;°C, suolapitoisuudesta kertovan ominaispainon 1,020–1,025 ja pH 8,1–8,4. Sopiva kalsiumin määrä on 400–480&nbsp;mg/l ja karbonaattikovuus 7–12&nbsp;dH. Myös strontiumin ja jodin saannista on huolehdittava.

## ''Tridacna squamosa'' ja muut eliöt
*Tridacna squamosa* elää usein *Acropora*-kivikorallien joukossa. Sen kuoren suomujen suojissa elää pikkueläimiä, kuten rapuja ja toisia simpukoita.

## Lähteet
*
* 

### Viitteet
Janne Seppänen

**Janne Seppänen** (s. 1958)
on professori, joka on erikoistunut visuaalisen viestinnän ja mediayhteiskunnan tutkimiseen. Seppänen työskenteli Tampereen yliopiston visuaalisen journalismin professori vuosina 2008–2023. Nykyään hän toimii visuaalisen ajattelun valmentajana Polemis Oy:ssä. Seppänen on työskennellyt aiemmin visuaalisen kulttuurin teorian professorina Taideteollisessa korkeakoulussa (nykyinen Aalto-yliopisto). Hän on Helsingin yliopiston visuaalisen viestinnän dosentti. Seppänen on myös toiminut vierailevana professorina ulkomailla yliopistoissa City University of London ja Open University, Milton Keynes, Yhdistynyt kuningaskunta .

Seppänen on suomalaisen visuaalisen kulttuurin tutkimuksen keskeisiä hahmoja ja kirjoittanut myös paljon käytetyt alan perusoppikirjat *[[Katseen voima]]* (8. painos 2012) ja *Visuaalinen kulttuuri* (2005). 

Yhdessä professori Esa Väliverrosen kanssa hän on myös kirjoittanut mediayhteiskunnan problematiikkaan johdattavan teoksen *Mediayhteiskunta* (5. painos, 2017). Teoksen täysin uudistettu laitos ilmeistyi marraskuussa 2024. Seppäsen lähtökohta tarkastella niin valokuvaa, visuaalista kulttuuria kuin koko mediayhteiskuntaa on yhteiskuntatieteellinen. Hän on myös kiinnostunut psykoanalyyttisten teorioiden soveltamisesta katsomisen ja visuaalisen viestinnän ilmiöihin.

Seppänen on vetänyt monia tutkimusprojekteja, joita ovat rahoittaneet niin yksityiset mediatalot kuin säätiöt, esimerkiksi Helsingin Sanomain Säätiö. Hän on johtanut kolmea Suomen Akatemian laajaa monitieteistä tutkimuskonsortiota, jotka kaikki sijoittuvat verkottuneen ja digitalisoituneen visuaalisen kulttuurin tutkimuksen alueella: *Mieli, kuva, mielikuva* (MIPI, 2013–2017), *Digitaaliset kasvot (*DIFA, 2016–2019) ja *Valokuvan digitaaliset epistemologiat* (PEPI, 2019–2021). Projekteissa on selvitetty muun muassa sitä, miten kuvallinen havainto syntyy ihmisen mielessä ja miten kysymys valokuvallisesta totuudesta muotoutuu paljon puhuttuna totuuden jälkeisenä aikana.

Ennen ryhtymistään tutkijaksi, Seppänen työskenteli lähes viidentoista vuoden ajan journalistina muun muassa *[[Helsingin Sanomat|Helsingin Sanomissa]]*, *[[Aamulehti|Aamulehdessä]]* ja *[[Uusi Suomi|Uudessa Suomessa]]*.

## Teoksia
* *Paikkoja/Places*. Helsinki: Musta Taide, 1993. (Petri Nuutisen kanssa.)
* 
* 
*  (väitösk.)
* 
* 
* *Luottamuksen kuva: Lukijoiden näkemyksiä uutiskuvien uskottavuudesta*. Tampere: Tampereen yliopiston, Journalismin tutkimusyksikkö, 2010. . (Liina Puustisen kanssa.)
*  (Esa Väliverrosen kanssa, julk. myös ruotsiksi.)
* 

## Lähteet
Harri Aho

**Harri Aho** (s. 11. maaliskuuta 1968 Oulu) on SaiPan urheilutoimenjohtaja. Aho toimi aikaisemmin samassa tehtävässä Oulun Kärpissä 2009 – huhtikuu 2023.

Hän on entinen suomalainen jääkiekkoilija, pelipaikaltaan puolustaja. Aho on Kemin Lämärien ja Oulun Kärppien kasvatti. Aho oli puolustajaksi hyvä maalintekijä, sillä hän teki urallaan 112 maalia ja antoi 246 maaliin johtanutta syöttöä. Nykyisin Aho korvaa toimessaan maalivahtivalmentajaksi kokonaan siirtyneen Ari Hillin.

Harri Ahon poika Sebastian Aho on Carolina Hurricanesin ja Suomen jääkiekkomaajoukkueen pelaaja.

## Tilastot

## Palkinnot

* Ensimmäisen tähdistöön (1999 ja 2000)
* Paras +/- (2000)

## Lähteet
*

### Viitteet
Salon kaupunginkirjasto

**Salon kaupunginkirjasto** on Salossa sijaitseva vuonna 1902 perustettu kirjasto.. Ensimmäinen kirjasto sijaitsi yläkansakoulussa, josta kirjasto vuonna 1922 siirtyi Tehdaskatu 4:ään ja myöhemmin sieltä Cavenin talon piharakennukseen, joka sijaitsi nykyisessä torin paikoitusympyrässä. Vuonna 1939 kirjasto muutti Raatihuoneenkatu 4:ään, josta saatiin käyttöön osa rakennusta. Vuonna 1963 saatiin kirjaston käyttöön koko rakennus. Vuonna 1968 kirjasto sai ensimmäisen kirjastoauton käyttöönsä. Salon kauppalasta tuli kaupunki vuonna 1960, ja vuoden 1959 loppuun kirjaston nimi oli *Salon kauppalankirjasto*. Sivukirjastoja on yhdeksän kappaletta jokaisessa vuoden 2009 kuntaliitokseessa lakanneessa kunnassa eli Halikossa, Kiikalassa, Kiskossa, Muurlassa, Perniössä, Perttelissä, Suomusjärvellä ja Särkisalossa.

## Uusi kirjastorakennus
Uusi kirjastorakennus valmistui 1986 ja sen suunnitteli silloinen kaupunginarkkitehti Lauri Hollmen, 2004 valmistui kirjaston laajennusosa.

## Kirjallisuus
*

## Lähteet

## Aiheesta muualla
* Kirjaston sivut
The Bird and the Bee

**The Bird and the Bee** on yhdysvaltalainen alternativemusiikkia soittava yhtye. Ensimmäinen single ”Again & Again” julkaistiin elokuussa 2006. Yhtyeen ensimmäinen levy ilmestyi 23. tammikuuta 2007. Yhtyeen musiikki on saanut vaikutteita teknosta, jazzista ja popista. 

## Kuuluisimmat kappaleet
* ”Again & Again” – yhtyeen debyyttisingle
* ”Fucking Boyfriend” – kappale, jonka nimestä nousi kohu radioesityksen jälkeen
* ”Polite Dance Song” – esitettiin *[[Greyn anatomia]]* -televisiosarjan 4. tuotantokauden viidennessä jaksossa
* ”How Deep Is Your Love” – *[[Sex and the City – Sinkkuelämää]]* -elokuvan soundtrackillä
* ”My Love” – esitettiin *Greyn anatomia* -sarjan 5. tuotantokauden neljännessä jaksossa

## Diskografia
### Studioalbumit
* The Bird and the Bee (2007)
* Ray Guns Are Not Just the Future (2009)
* Interpreting the Masters Volume 1: A Tribute to Daryl Hall and John Oates (2010)
* Recreational Love (2015)
* Interpreting The Masters Volume 2: A Tribute to Van Halen (2019)

### EP:t
* Again and Again and Again and Again (2006)
* I Hate Camera (2007)
* Please Clap Your Hands (2007)
* One Too Many Hearts (2008)
* Live from Las Vegas at the Palms (2008)
* Spotify Sessions (Live from Spotify NYC) (2016)
* Recreational Remixes (2016)

### Singlet
* Fucking Boyfriend (2006)
* Again & Again (2007)
* La La La (2007)
* Carol of the Bells (2007)
* Love Letter to Japan (2009)
* Diamond Dave (2009)
* I'm into Something Good (2010)
* Wishes (2011)
* Undone (2014)
* Will You Dance? (2015)
* Recreational Love (2015)
* Los Angeles (2015)
* Panama (2019)
* Ain't Talking 'Bout Love (2019)

## Aiheesta muualla

*The Bird and the Been virallinen sivusto
*
Richard Crittenden McGregor

**Richard Crittenden McGregor** (24. helmikuuta 1871 Sydney, Australia – 30. joulukuuta 1936 Manila, Filippiinit) oli yhdysvaltalainen lintutieteilijä.

McGregorin isä kuoli pojan ollessa vuoden ikäinen. Hänen äitinsä Charlotte Crittenden McGregor oli syntynyt Rochesterissa Yhdysvalloissa vuonna 1841. Äiti ja poika muuttivat Kaliforniaan 1880-luvulla. McGregor meni opiskelemaan Stanfordin yliopistoon Palo Altoon ja valmistui 1898. Hän valmistui filosofiksi, vaikka aloitti opiskelun eläintieteessä. Hän erikoistui tutkimaan peippolintuja ja teki maastotutkimuksia Kalifornian lisäksi Coloradossa, Alaskassa ja Havaijilla. Hän myi 2&nbsp;500 linnunnahan kokoelmansa, valtaosin peippolintuja, vuonna 1913 Jonathan Dwight Jr:lle. Kokoelma on nykyisin American Museum of Natural Historyssa New Yorkissa.

Vuonna 1901 McGregor matkusti Alaskan kautta Manilaan, jossa häntä työllistivät paikalliset tutkijat ja museot. Hän palasi Kaliforniaan vuoden 1905 lopulla tekemään kalatutkimusta, mutta jo helmikuussa 1906 hän matkusti takaisin Manilaan, suorittamaan keskeneräiset ornitologiset työnsä loppuun. Hän jäi Manilaan ja toimi muun muassa Filippiinien tiedekeskuksen (Philippine Bureau of Science) tutkijana ja toimitti *The Philippine Journal of Science* -lehteä. Myöhemmin hän toimi valtion virkamiehenä ja toimiston päällikkönä.

McGregor hyväksyttiin American Ornithologists' Unionin jäseneksi vuonna 1907. Vuonna 1920 hän julkaisi teoksen *Index to the Genera of Birds*. Kaikkiaan hän kirjoitti noin 137 tieteellistä artikkelia.

McGregor nimesi linnuista luzoninpyyjuoksijan (*Turnix worcesteri*), keltakruunukukastajan (*Dicaeum anthonyi*) ja karvasiipikyyhkyn (*Ptilinopus merrilli*).
## Lähteet
* Muistokirjoitus (''The Auk'') 1938
Sergio Martino

**Sergio Martino** (s. 19. heinäkuuta 1938 Rooma, Italia) on italialainen elokuvaohjaaja, joka tunnetaan varsinkin gialloelokuvistaan. Hän on tehnyt sekä teatterilevityksessä olleita että TV-elokuvia, joista hän on viime vuosina keskittynyt lähinnä jälkimmäisiin. Martino on julkaissut elokuviaan erilaisilla salanimillä, kuten Julian Barry, Martin Dolman, Serge Martin, Christian Plummer ja George Raminto.

Martino on italialaisen elokuvatuottaja Luciano Martinon veli. Veljekset ovat toisinaan tehneet yhteistyötä. Myös heidän isoisänsä Gennaro Righelli oli elokuvaohjaaja. Lucianon vaimo Edwige Fenech näytteli usein Sergion elokuvissa 1970-luvulla. Muita Martinon vakionäyttelijöitä olivat George Hilton, Ivan Rassimon ja Claudio Cassinelli.

## Filmografia

Filmografia ei ole täydellinen.

* *Lo strano vizio della signora Wardh* (1971; tunnettu myös nimillä *The Strange Vice of Mrs Wardh, Blade of the Killer, Next!, The Next Victim*)
* *I corpi presentano tracce di violenza carnale* (1973; tunnettu myös nimillä *The Bodies Bear Traces of Carnal Violence, Torso*)
* *Milano trema—La polizia vuole giustizia* (1973; tunnettu myös nimellä *The Violent Professionals*)
* *[[Mannaja]]* (1977; tunnettu myös nimellä *A Man Called Blade*)
* *La montagna del dio cannibale* (1978; tunnettu myös nimillä *The Mountain of the Cannibal God, Slave of the Cannibal God, Primitive Desires, Viidakon julma salaisuus*)
* *[[New Yorkin tuhon jälkeen vuonna 2019|2019—Dopo la caduta di New York]]* (1983; tunnettu myös nimillä *2019: After the Fall of New York, New Yorkin tuhon jälkeen vuonna 2019*)
The T-Wayne Show

**The T-Wayne Show** (aiemmin **T-Wayne: He Raps, He Sings** tai pelkkä **T-Wayne**) on räppäri Lil Waynen ja R&B-laulaja T-Painin yhteinen mixtape, joka julkaistiin 30. joulukuuta 2008. *Silver & Gold* -kappaleen oli tarkoitus olla T-Painin Thr33 Ringz -albumilla, mutta siitä syntyneen kiistan vuoksi kappale siirtyi kyseiselle mixtapelle. Albumi on "esimakua" T-Painin ja Lil Waynen *He Rap He Sing* -yhteisalbumille,jota ei ole vieläkään julkaistu.

## Kappaleet
Östersund–Jällivaara-rata

**Östersund–Jällivaara-rata** on Ruotsin rataverkkoon kuuluvan Inlandsbanan-radan pohjoisin osuus. Rataosan pituus on 746 kilometriä, ja lukuun ottamatta rataosuutta Östersund–Jamtli se on yksiraiteinen, sähköistämätön eikä sillä ole automaattista junien kulunvalvontaa. Rataosan ylläpidosta ja liikennöinnistä vastaa vuonna 1993 perustettu Inlandsbanan AB.

## Historia
Rata avattiin liikenteelle useassa osassa seuraavasti:
* 1910–1911: Jällivaara–Porjus
* 1911–1912: Östersund–Ulriksfors–Strömsund
* 1915: Ulriksfors–Dorotea
* 1918: Dorotea–Vilhelmina
* 1923: Vilhelmina–Storuman
* 1927: Porjus–Jokimukka
* 1928: Storuman–Sorsele sekä poikkirata Jörn–Arvidsjaur
* 1933: Arvidsjaur–Storuman
* 1936: Arvidsjaur–Jokimukka

## Liikenne
Rataosa ei ollut alkuvuosinaankaan kovin vilkasliikenteinen. Sen liikenne oli historiansa vilkkainta 1950-luvulla ennen maantieliikenteen ja henkilöautoilun yleistymistä. Tämän jälkeen alkoivat sekä henkilö- että tavarajunavuorot harventua rahdin ja matkustajien siirtyessä maanteille. 1970–1980-luvuilla rataosalta lakkautettiin muutamia lyhyitä sivuratoja, samoin kuin osa tavaraliikenteestä Jokimukan eteläpuolelta. 

Henkilöliikenne rataosalla lakkautettiin vuonna 1991. Rataa uhkasi jopa purkaminen, mutta vuonna 1993 se siirtyi valtiolta Inlandsbanan AB:n omistukseen. Yhtiö liikennöi radalla muutamia tavarajunavuoroja ympäri vuoden sekä kesällä turistisesongin aikaan henkilöjunaliikennettä kiskobussein.

## Lähteet

## Aiheesta muualla
* Järnväg.net: Banguide: Östersund–Gällivare